NaiveNeuron/SloPal huggingface dataset:
Bugár, Béla, podpredseda NR SR (2018-12-13):
Prezentujme sa a hlasujme. (Hlasovanie.) Prítomných 135 poslancov, za 78, proti 43, zdržalo sa 14 poslancov. Konštatujem, že návrh bol schválený. Prosím teraz pánov technikov, aby prekontrolovali, či pán podpredseda Glváč bol zúčastnený hlasovania, lebo mu to neblikalo vôbec. (Reakcia technikov.) Takže neprítomný, a pritom som videl, že hlasuje „za“, ale okej. Takže budeme pokračovať hlasovaním v druhom čítaní o zákone zo 4. decembra 2018, ktorým sa mení a dopĺňa zákon č. 171/1993 Z. z. o Policajnom zbore, vrátenom prezidentom Slovenskej republiky na opätovné prerokovanie Národnou radou (tlač 1251). Pán poslanec Buček, nech sa páči, máte slovo. (Hlasovanie o zákone zo 4. decembra 2018, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1251.)
Szalay, Tomáš, poslanec NR SR (2024-01-19):
Ďakujem veľmi pekne, pán predsedajúci. A ďakujem aj pani poslankyni Nash za jej vystúpenie, kde hovorila o tom, že nie sú naplnené podmienky pre skrátené legislatívne konanie. Nielen minister Susko, ale aj pán premiér Fico tvrdí, že takéto tvrdenia sú klamlivé, pretože dochádzalo a dochádza k porušovaniu základných ľudských práv, aby som ho citoval. No, ale pani prezidentka upozornila včera vo svojom prejave, že ľudské práva majú aj tie obete tých trestných činov a k porušeniu ich základných ľudských práv dôjde v prípade, že bude tento zákon schválený. No a pokiaľ ste hovorili o tom kontexte, že na kontexte záleží, no tak áno, na kontexte záleží, k tomu je taký snáď to stihnem, taký, taký vtip, anekdota, že: Stretne sa Angličan a Slovák a ten Slovák sa tomu Angličanovi sťažuje, že prečo nemá taký pekný zelený trávnik, ako majú v Londýne v Hyde parku. No a ten Londýnčan mu povie: „Jój, no ale to potrebujete špeciálne trávové semeno.“ Tak Slovák povie, že „použil som správne trávové semeno, mám správne ph pôdy, valcujem to, polievam to, mám tam sprinklery, kosím to, robím tú vertikuláciu a tak ďalej. A stále ten trávnik nevyzerá tak pekne zeleno ako v tom Londýne v Hyde parku, je taký hnedý.“ A potom sa ho ten Angličan spýta: „No dobre, a toto všetko, čo robíte, robíte už tristo rokov?“ A my nevieme preskočiť jednoducho, neexistujú skratky. Niektoré veci si možno musíme, musíme odtrpieť, a preto jednoducho veci, ktoré možno fungujú v Nemecku alebo v Holandsku, nemôžme jedna k jednej preniesť k nám, keď dvaja robia to isté, nemusí to byť vždy za každých okolností to isté. Preto aj odvolávanie sa na nejaké normy, ako to je povedzme zaregulované v tom Nemecku. Ono to v tom Nemecku má nejaký historický kontext a ten kontext, na tom naozaj záleží. S tým teda, pani poslankyňa, absolútne súhlasím. Ďakujem.
Ďuriš Nicholsonová, Lucia, podpredsedníčka NR SR (2017-04-05):
Pán spravodajca v záverečnom slove nie, nie je tomu tak. Končím alebo prerušujem rokovanie o tomto bode programu. Teraz pristúpime k prvému čítaniu o návrhu poslankyne Zuzany Zimenovej na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa mení, menia a dopĺňajú niektoré zákony. Návrh zákona má parlamentnú tlač 457 a návrh na jeho pridelenie na prerokovanie výborov je pod číslom 469. Nech sa páči, pani poslankyňa Zimenová, uveďte, prosím, predmetný návrh zákona. (Rokovanie o návrhu poslankyne Národnej rady Slovenskej republiky Zuzany Zimenovej na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony , tlač 457.)
M. Číž, podpredseda NR SR: (2009-02-06):
Otváram rozpravu. Prihlášku do rozpravy som písomne nedostal. Teda dávam možnosť, aby sme sa prihlásili do rozpravy ústne. Registrujem pána poslanca Petráka. Pokiaľ nikto iný, uzatváram možnosť prihlásiť sa do rozpravy ústne. Slovo má pán poslanec Petrák.
Horváthová, Eva, poslankyňa NR SR (2015-06-17):
Ďakujem pekne. Vážený pán predsedajúci, milé kolegyne, kolegovia, dovoľte mi, aby som uviedla náš návrh zákona. Je to zmena zákona o ochrane nefajčiarov. V tomto zákone sa snažíme zabrániť tomu, aby sa fajčilo v prítomnosti detí v aute, počas jazdy v aute, aj keď je auto odstavené. Veľmi jednoduchý návrh, veľmi jednoduchá zmena a je mi veľmi ľúto, že musíme s takýmto zákonom prísť a že existujú na Slovensku rodičia, ktorí sú schopní si v aute zapáliť cigaretu, a pritom vzadu v sedačke majú umiestnené svoje dieťa. Ja osobne aj spolupredkladatelia to považujeme za nehoráznosť a je mi teda ľúto, že to musíme zakazovať, ale myslím si, že takýto návrh zákona by nemal nikomu robiť problém. Jednak to ohrozuje zdravie aj toho vodiča, aj spolujazdca a ohrozuje to zdravie aj toho dieťaťa. Nielen teda účinky pasívneho fajčenia, ktoré potom v rozprave vysvetlím, môžu byť a sú oveľa horšie, ako aj aktívne fajčenie a zvlášť u dieťaťa. A zvlášť, keď sa fajčí v uzavretom malom priestore, určite nepomôže otvorené okienko. Navyše cigareta a fajčenie počas jazdy spôsobili už nejednu dopravnú nehodu. Sama osobne mám dokonca lekára známeho, ktorý vyhadzoval špak z auta, otočil sa za ním, lebo mu spadol do auta a ťažko havaroval. Keby nemal dobré auto, tak už tu nie je medzi nami. Auto skončilo v šrote a neni to jediná takáto dopravná nehoda. Čiže malo by to byť absolútnou samozrejmosťou. Nie je to. Takýto zákaz platí vo viacerých krajinách, napríklad platí vo Veľkej Británii, kde nedávno prišiel takýto zákon, ktorý umožňuje vláde, aby zakázala fajčenie v autách, tiež je to v prítomnosti detí, ale máme ambíciu so spolupredkladateľmi rozšíriť zákaz fajčenia v prítomnosti detí kdekoľvek, na ulici, v rôznych podnikoch, čiže toto je taký prvý krok a verím, že aspoň na tomto kroku by sme sa vedeli zhodnúť. Viac by som potom povedala v rozprave, aby ste mali prípadne možnosť reagovať na tento návrh zákona. Ďakujem pekne.
Pellegrini, Peter, predseda NR SR (2014-12-10):
Hlasujeme o návrhu, tak ako uviedol pán spravodajca. (Hlasovanie.) Prítomných 132 poslancov, za hlasovalo 131, zdržal sa 1. Návrh uznesenia sme schválili. Poprosím teraz pána Přidala, aby uviedol hlasovanie o návrhu poslancov Národnej rady Slovenskej republiky Jozefa Viskupiča a Lucie Nicholsonovej na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov (tlač 1293). Nech sa páči, pán poslanec.
Šeliga, Juraj, podpredseda NR SR (2020-11-26):
Ďakujem vám veľmi pekne, pán minister. Pani poslankyňa sa už nechce dopýtať. Ako ďalší sa pýta pán poslanec Dostál, ktorý tu je, a pýta sa pána ministra vnútra Slovenskej republiky pána Mikulca otázku, ktorá znie nasledovne: „Aký je výsledok preverovania postupu policajtov, ktorí sa na výročí Novembra 1989 na Námestí Slovenského národného povstania v Bratislave nečinne prizerali, ako občania agresívne konfrontovali Fedora Gála a Petra Zajaca pri nakrúcaní dokumentárneho filmu režiséra Roberta Kirchhoffa?“ Nech sa páči, pán minister.
Hort, Milan, podpredseda NR SR (2010-12-15):
Do rozpravy je ďalej prihlásený pán poslanec Miroslav Beblavý, nech sa páči.
Jasaň, Viliam, poslanec NR SR (2010-10-13):
Ďakujem, pán predsedajúci. Vážený pán kolega Poliačik, ja sa dotknem tej časti, kde ste hovorili o tom, že veľmi často s Miroslavom Čížom ste boli v ostatnom období v diskusných reláciách. Možno som jeden z mála, ktorý ich počul a videl takmer všetky. A musím vám úprimne povedať, že v každej jednej ste ťahali za kratší koniec. Aj v tejto krátkej konfrontácii je to presne to isté. Ale snáď do budúcna to bude lepšie. Držím vám palce. Ďakujem.
P. Hrušovský, predseda NR SR: (2005-10-28):
(Hlasovanie.) 127 prítomných, 114 za, 11 sa zdržalo, 2 nehlasovali. Návrh sme schválili. Pristúpime k tretiemu čítaniu o prerokúvanom vládnom návrhu zákona pod tlačou 1253. Otváram rozpravu, páni poslanci. V treťom čítaní sa nehlási do rozpravy žiaden z prítomných poslancov, preto ju vyhlasujem za skončenú. Pristúpime k hlasovaniu o vládnom návrhu zákona o obchodovaní s vojenským materiálom, o živnostenskom podnikaní a o zákone o strelných zbraniach a strelive ako o celku so schválenými pozmeňujúcimi návrhmi s odporúčaním gestorského výboru...
M. Dzurinda, predseda vlády SR: (2005-06-30):
Vážená pani poslankyňa, každý štátny orgán si sám zhodnocuje, aké riešenie svojho umiestnenia považuje za hospodárne. Aj pri nájme kancelárskych priestorov je možné dohodnúť lepšiu cenu, než by bola suma, ktorú by musel štátny orgán vynaložiť na obstaranie a ďalšiu prevádzku novej budovy. Iste viete, že podľa príslušného zákona o správe majetku štátu v znení neskorších predpisov musí každý správca majetku štátu ponúknuť prebytočný majetok, napríklad budovy, prednostne do správy iným štátnym rozpočtovým alebo príspevkovým organizáciám, a až po neúspešnom pokuse, po neúspešnom ponukovom konaní je možné tieto budovy predať. Rovnako sa postupuje aj pri dočasne prebytočnom majetku štátu, ktorým sú aj voľné kancelárske priestory. Tieto je možné dať do prenájmu alebo výpožičky. Tento zákon ustanovuje aj presné pravidlá, podľa ktorých sa uzatvára nájomná zmluva alebo zmluva o výpožičke. Nemyslím si, že sa dá súhlasiť s názorom, že budovy vo vlastníctve štátu sa predávajú, ako ste povedali, za second handové ceny. Podľa citovaného zákona o správe majetku štátu je možné nehnuteľnosť vo vlastníctve štátu po neúspešnom ponukovom konaní predať iba na základe osobitného ponukového konania, ktoré zahŕňa vytvorenie súťažného prostredia zverejnením ponuky na predaj majetku štátu a výber potenciálneho kupca iba na základe najvyššej cenovej ponuky. Predajná cena však nemôže byť nižšia ako cena zistená súdnym znalcom. No mám tu ešte celý rad takých múdrych viet, ktoré by mali svedčiť o tom, že túto oblasť nijako nepodceňujeme a nehrozí, že by sme, povedzme, budovy vo vlastníctve štátu predávali naozaj za také nejaké nízke ceny, nenáležite nízke ceny. Všetko, pán predsedajúci.
P. Hrušovský, podpredseda NR SR: (2002-07-11):
O. Szabó, poslankyňa: Nie, nie sú. Ďakujem pekne, to je všetko.
Šípošová, Janka, poslankyňa NR SR (2015-06-25):
Áno, ďakujem pekne. Ja som sa naschvál pýtala na tých nelegálnych migrantov, lebo tie dostupné štatistiky vlastne hovoria, že sa nemáme čoho báť, štatistiky o žiadateľoch o azyl. Keď vlastne za posledných 10 rokov v roku 2014 bolo podaných 2-percentá žiadosti o azyl v porovnaní s rokom 2004 a udelených bolo spolu 6 azylov. Takže to nie sú veľmi použiteľné čísla, keď hovoríme o nebezpečenstvách migrácie. Ja by som sa chcela opýtať na to, ak viete, pán minister, tretie krajiny, keďže bolo povedané, že tá väčšia, to väčšie množstvo 1304 v roku 2014 a 799 v roku 2015 bolo z Európskej únie a ten zvyšok bol z tretích krajín, tie tretie krajiny sa myslia aj krajiny Európy iné ako Európska únia? Nevieme?
Šeliga, Juraj, poslanec NR SR (2022-06-22):
Pán Mizík, ja som rád, že už nebudete púšťať hudbu. (Reakcia z pléna.) Tak sirény. A čo sa týka hygienických opatrení, tam sa Národná rada riadi vyhláškami, ktoré sú platné a ktoré Ústavný súd posúdil ako vyhlášky, ktoré boli v súlade s Ústavou Slovenskej republiky. To je prvá vec. Druhá vec je, ak niekto sa nevie spratať do kože, tak proste treba zasiahnuť. To je celé. To sa deje v škole, to sa deje v práci a to sa, žiaľbohu, ak to nastane, tak sa to bude musieť stať aj v Národnej rade. Tak to je a tam to došlo a verím, že to, a opakujem, verím, že to nikdy nebude musieť byť použité, aby jednoducho nebola potreba, aby tu polícia musela vstupovať. A čo sa týka vykazovania alebo vyvádzania, ja si myslím, že máme dobrých podpredsedov Národnej rady a dokonca aj predseda sa mi javí, že je niekedy podstatne viac láskavejší k niektorým priestupkom proti rokovaciemu poriadku, že nevnímam nikoho, kto by to zneužíval. Čo sa týka toho oprávnenia odobrať slovo alebo niekoho vykázať. Naopak, je to veľká, veľká miera trpezlivosti, lebo vy ste boli, myslím, učiteľ, pán Mizík, a neviem, ako ste sa vy správali k deťom a aká bola vaša miera trpezlivosti, keby vám niekto pustil sirénu na hodine. Že či by, keby vám pustilo nejaké dieťa sirénu, že či by ste si tam sadli a s pokojom by ste sedeli hodinu, dve, tri bez debaty. To znamená, že toto je rámec, tak je daný, verím, že nikdy nenastane a ak tí, ktorí sa chcú správať normálne a chcú tu normálne diskutovať, tak si myslím, že by nemali mať problém ho podporiť. Ďakujem pekne.
Rafaj, Rafael, poslanec NR SR (2011-05-27):
Ďakujem. V podstate sa zhodujeme v tomto zvláštnom čase piatkového popoludnia rokovania Národnej rady Slovenskej republiky a ďakujem tiež za naozaj ľudské reakcie zo strany SaS, pretože verím, že postupne nájdeme, dúfam, viacero tém, kde sa budeme môcť zhodnúť. Napríklad som za poslanecký klub SNS v skupine, kde riešime naprieč politickým spektrom koalície a opozície aj ďalší problém, ktorým je, nazvime to, týranie zvierat. Takže určite tie témy, ktoré sú ľudské a ktoré by mali byť bez prívlastkov, by poslanci parlamentu mali riešiť podľa svojho svedomia a presvedčenia. Ja verím, že niektorým môže povedzme riešenie tohto problému vzbudzovať otázniky, ale je tu otvorená diskusia, aby sme problémy naprávali, a myslím, že toto občania očakávajú. Predovšetkým tí ľudia, ktorých sa to bytostne týka. A keby ich bolo len 10- alebo 20-tisíc na Slovensku a zákonná úprava im pomôže, tak som presvedčený, že aj takáto kvapka je veľmi dôležitá v našej zákonodarnej a legislatívnej práci. Ďakujem.
Kollár, Boris, predseda NR SR (2021-06-22):
Pán poslanec Susko.
Vons, Peter, poslanec NR SR (2023-05-17):
Ja len pripomeniem, že hlasovanie o tomto uznesení bude vo štvrtok o jedenástej. Ďakujem.
Mizík, Stanislav, poslanec NR SR (2019-05-14):
Ďakujem za slovo. Tak na rozšírenie. Spomenuli ste de Gaulla, či aj on by bol označený ako extrémista. Nuž de Gaulle v marci 1966 oznámil vystúpenie z paktu NATO. Francúzski vojaci odišli zo spoločných jednotiek NATO. Čo ho rozčuľovalo? Nuž rozčuľovali ho mnohé globálne plány USA. Napríklad plánovaný útok na Rusov už od konca deväťdesiatych rokov, konkrétne od roku 1949 a do plánu sa do dostalo v päťdesiatom siedmom. Ďalej de Gaulle odsúdil americkú intervenciu vo Vietname, uznal dokonca Čínu a označil americkú politiku ako washingtonský dolárový kolonializmus. Teraz by ho u nás naozaj označili za extrémistu či protisystémový element. No je to tak, je to tak. A k tým dobrým vzťahom k Rusku. Osobne si nemyslím, že je dobré vysielať naše jednotky provokovať na ruské hranice. Takto sa dobré vzťahy nerobia. Ďakujem.
Dostál, Ondrej, poslanec NR SR (2010-10-19):
Vážená pani ministerka, vážený pán predseda, vážené kolegyne, vážení kolegovia, dovoľte mi, aby som z poverenia Výboru Národnej rady Slovenskej republiky pre ľudské práva a národnostné menšiny v súlade s § 73 ods. 1 podal v prvom čítaní spravodajskú informáciu k vládnemu návrhu zákona o poskytovaní dotácií v pôsobnosti Úradu vlády Slovenskej republiky, tlač 105. Konštatujem, že návrh zákona bol podaný v lehote určenej § 72 rokovacieho poriadku, t. j. 15 dní pred konaním schôdze, na ktorej sa koná jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a zaradil ho na rokovanie 7. schôdze Národnej rady. Konštatujem, že návrh spĺňa po formálno-právnej stránke všetky náležitosti uvedené v § 67 a 68 zákona o rokovacom poriadku, ako aj náležitosti určené v legislatívnych pravidlách. Podľa vyjadrenia navrhovateľa návrh nemá žiadny vplyv na štátny rozpočet, ani na rozpočty obcí. Stupeň zlučiteľnosti návrhu s právom Európskej únie je úplný. Návrh zákona ustanovuje účel, podmienky, rozsah, spôsob a kontrolu poskytovania dotácií v pôsobnosti Úradu vlády. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada uzniesla v zmysle § 73 ods. 3 písm. c) zákona o rokovacom poriadku na tom, že návrh prerokuje v druhom čítaní. V súlade s rozhodnutím predsedu Národnej rady č. 74 z 24. septembra 2010 navrhujem, aby návrh zákona prerokovali tieto výbory: ústavnoprávny, výbor pre financie a rozpočet a výbor pre ľudské práva a národnostné menšiny ako gestorský výbor, a to v lehote do 24. novembra 2010, resp. v gestorskom výbore v lehote do 26. novembra 2010. Pán predseda, otvorte, prosím, rozpravu.
Pamula, Peter, poslanec NR SR (2019-01-30):
Dobre. Tak tam je, tam je problém s Občianskym zákonníkom. To znamená, tak ako som povedal, nie zápis alebo potom vlastne už tá realizácia vlastne iba výkonu toho záložného práva. A ja som to konzultoval vlastne na ministerstve financií a tam treba vstúpiť potom do toho Občianskeho zákonníka, hej. Nechceli teraz to robiť, ale sľúbili, že, že sa tým budú zaoberať a ukáže až tá prax, že, že čo treba tam zmeniť. Ale, ale nie je s tým žiaden problém proste pri tom výkone. Môžu vzniknúť problémy, ale, ale naozaj to ten výklad je jednoznačný a to záložné právo, to existuje. To znamená, že ono sa uplatňuje. Tu, tu nevzniká nič nové. Ja len špecifikujem, lebo, lebo v minulosti, v minulosti nebolo, nebolo presne jasné a kataster vyžadoval tú, tú listinu na zápis toho záložného práva. Ale minulý rok, keď sme to odstránili, tak ak toto, čo ja dávam, nie je až také dôležité a také podstatné, pretože už to platí od toho roku ´93. Je to o ochrane vlastne tých, tých občanov vlastne v tom bytovom dome. (Ruch v sále.) To, to nie, musíme si uvedomiť, že, že to sú preddavkové platby, aj to sú už budúce pohľadávky. Lebo, lebo aj tá správcovská spoločnosť pýta dopredu tie peniaze, viete, a má tam nejakú splatnosť. A ak by my sme išli do, naozaj do tých detailov, tak správcovská spoločnosť by každý mesiac musela chodiť na kataster a zapisovať to záložné právo, ak by tento zákon neplatil. Lebo tie pohľadávky sú stále do budúcna. To znamená, oni si pýtajú preddavky a majú tam nejakú splatnosť, hej. A tým, že je to zo zákona, tak automaticky oni sú vždy nultí, hej. Ale tu sa jedná len o tie preddavkové platby, tu sa nejedná o nejaké veľké sumy, čo by boli. Ak by tento zákon neplatil od ´93. roku, tak správcovská spoločnosť musí chodiť vlastne na kataster každý mesiac.
Kuffa, Štefan, poslanec NR SR (2014-04-01):
Ja len chcem vyzvať všetky naše dámy, ktoré sa stretli pod taktovkou pána Kaníka cez obedňajšiu prestávku, aby nehlasovali za návrh zákona o zdravotnej starostlivosti uhrádzanej na základe verejného zdravotníctva, pretože plodnosť, chcem podotknúť ešte raz, vážené dámy, nie je chorobou. Preto nemôže byť hradená z verejných zdrojov. Tu sme to teraz rozprávali. A aby budúcnosť nepatrila dôchodcom, ale aby budúcnosť patrila našej mládeži. Ďakujem.
Jaurová, Zora, poslankyňa NR SR (2024-05-10):
Ďakujem, pán predsedajúci. A chcem poďakovať kolegovi Kérymu, že teda celkom vlastne ako jediný z vládnej koalície aj priznal, že sú nejaké spory v koalícii v súvislosti s pani ministerkou. A že aj vlastne do istej miery skritizoval niektoré vyjadrenia ministerstva, predpokladám, že išlo o pána Machalu. Naozaj, tam je mlčať zlato. A v zásade, ja súhlasím s tým, čo hovoríte, že treba si to doma vyriešiť a možno to robte viac, lebo možno potom tu nebudeme musieť odvolávať tú ministerku, keď si to tak lepšie tam vyriešite. A mňa vlastne aj na tejto diskusii, ale aj na všetkých diskusiách, ktoré sme tu doteraz mali, mätie jedna vec, že vy, keď vám vyčítame niečo, tak vy vždy hovoríte, ale však aj iní pred nami to robili. Odvolávate sa na rok 2010 a na zlúčenie rozhlasu a televízie, no ja som to aj vtedy kritizovala a celá kultúrna obec to kritizovala. Odvolávate sa na zrušenie koncesionárskych poplatkov. Nikto to viac nekritizoval ako ja a my a, bohužiaľ, tu nesúhlasím s pánom Dostálom. Podľa mňa to bol extrémne hlúpy politický krok. Ale prečo hovoríte, že keď to niekto iný robí zle, aj vy to môžte robiť zle? Tak to proste nerobte, neopakujte tie chyby tých ľudí, ktorí boli pred vami, keď hovoríte, že to viete robiť lepšie. Robte to lepšie, neničte tie inštitúcie, ktoré sa tu vybudovali, lebo to, bohužiaľ, robíte aj čo sa týka verejnoprávnych fondov, aj čo sa týka verejnoprávnych médií. A proste nájdite si lepšiu ministerku kultúry. Ďakujem.
Suja, Miroslav, poslanec NR SR (2022-12-08):
Ďakujem za slovo, pán predsedajúci. No toto je návrh NBÚ, ja neverím, že by predkladateľ s týmto súhlasil. Každý príčetný človek toto (povedané s úsmevom) musí odsúdiť. Asi tak na začiatok. A to druhé, vyjadrím sa ešte k Miňovi k ďalším veciam. Matovič tu nadával lekárom do teroristov. To je podľa koalície v poriadku, lebo ho nikto za to nekritizoval. Len my. Tak treba aj OĽANO vypnúť, lebo ich predseda Matovič spĺňa presne znaky tohto zákona. Takže Matoviča s celým Oľanom treba vypnúť, lebo ani jeden z vás ho neupozornil, že tu nadáva lekárom do teroristov, ako sa vyjadruje, presne spĺňa znaky tohto zákona. Teda by sme mali začať týmto, už keď ho schválime, lebo toto je najväčšie zlo, ktoré v súčasnosti je, na Slovensku. A ako som už povedal, ja neviem, kto v NBÚ tento návrh pripravoval, ale myslím, že príde čas, aby sme sa na to pozreli, a neverím tomu, že fakt, že predkladateľ toto chcel z vlastnej vôle predložiť.
Hort, Milan, podpredseda NR SR (2011-07-08):
Pán poslanec Szilárd Somogyi je posledným prihláseným s faktickou, nech sa páči.
Laššáková, Jana, podpredsedníčka NR SR (2012-05-15):
S faktickými poznámkami štyria poslanci. Uzatváram možnosť faktických poznámok. Pán poslanec Fronc, nech sa páči.
Grendel, Gábor, podpredseda NR SR (2022-05-19):
Pán poslanec Eduard Kočiš.
Huba, Mikuláš, poslanec NR SR (2012-09-11):
Ďakujem za pripomienky. K pánovi poslancovi Lebockému. Nešlo by o to vytvárať napríklad v prípade TANAP-u novú organizáciu, keďže príspevková organizácia ministerstva životného prostredia, Správa Tatranského národného parku jestvuje, išlo by len o to presunúť kompetencie z rezortu pôdohospodárstva na rezort životného prostredia, a teda vybaviť príslušnými kompetenciami Správu TANAP-u. Samozrejme, by si to vyžadovalo presun v rámci rozpočtu a ďalšie operácie, to je nepochybné, ale nejaký zásadný problém v tom nevidím. To, že som sa zmienil o tom, že ministerstvo pôdohospodárstva, rozvoja vidieka je prioritne hospodársky rezort, to je fakt a tým pádom u neho je priorita generovanie zisku, nehovorím, že nemá aj iné funkcie, ale z logiky vecí vyplýva, že keď rezort životného prostredia má zapísaný aj v tomto platnom kompetenčnom zákone, dokonca na prvom mieste, ako kompetenciu ochranu prírody a krajiny a keď národné parky sú akýmsi vrcholným stelesnením ochrany prírody a krajiny na Slovensku, a nielen na Slovensku, tak je už z logiky vecí jasné, kam by mali patriť. A znova sa odvolám aj na tú situáciu v okolitých krajinách, kde je to takmer bez výnimky takto, takže buď sú scestné prístupy tých okolitých krajín, alebo je scestný ten súčasný prístup náš, a nie ten môj návrh. Ak dovolíte, ďakujem za podporu pánovi exministrovi Nagyovi v tom jednom bode. V tom druhom by som si dovolil nesúhlasiť, pretože naozaj, tá prvá kategória udržateľného rozvoja je síce veľmi široká, komplexná, ale práve ide o to ustrážiť tie vzájomné vzťahy. Keby sme ich rozdrobili do jednotlivých odvetví, tak to celé stratí zmysel. (Prerušenie vystúpenia časomerom.)
Figeľ, Ján, podpredseda NR SR (2012-11-06):
Ďakujem pekne, nech sa páči zaujať miesto pre navrhovateľa. A teraz dávam slovo členovi výboru pre hospodárske záležitosti pánovi poslancovi Marošovi Kondrótovi, aby informoval Národnú radu o výsledku prerokovania tohto návrhu vo výbore.
P. Paška, predseda NR SR: (2008-07-02):
(Hlasovanie.) 141 prítomných, 61 za, 67 proti, 13 sa zdržalo. Tieto návrhy sme neprijali.
Paška, Pavol, predseda NR SR (2014-05-13):
Ďakujem, pán spravodajca. Otváram rozpravu, mám písomné prihlášky: za klub SDKÚ – DS pán poslanec Mikuš a za klub OĽaNO pán poslanec Fecko a potom mám ešte písomné prihlášky od pána poslanca Hlinu, Galka, Mičovského, Simona, Viskupiča, Chrena a Muránskeho. Takže za klub SDKÚ – DS teraz pán poslanec Mikuš. Nech sa páči, máte slovo.
Kremský, Peter, poslanec NR SR (2021-06-22):
Vážený pán predsedajúci, kolegyne, kolegovia, chcem veľmi poďakovať predkladateľom tohto zákona, špeciálne Tomášovi Lehotskému, kolegovi, za to, že ste takýto zákon predložili. Viem o tomto znevýhodnení a je mi to veľmi ľúto, že takto dlhé roky to fungovalo na Slovensku, a som veľmi rád, že naša koalícia sa aj takúto neprávosť rozhodla vyrovnať, a myslím si, že to veľmi pomôže povzbudiť ľudí k tomu, aby prijali do svojej rodiny dieťa a aby, aby vlastne sa nebáli toho. Ďakujem.
Žiga, Peter, minister hospodárstva SR (2017-10-17):
Ďakujem pekne, pán predsedajúci. Vážená Národná rada, vládny návrh zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov a ktorým sa menia a doplňujú niektoré zákony, sa predkladá hlavne z dôvodu povinnosti transpozície smernice Európskeho parlamentu a Rady 2193/2015 o obmedzení emisií určitých znečisťujúcich látok do ovzdušia a zo stredne veľkých spaľovacích zariadení. Táto smernica rieši požiadavky na spaľovacie zariadenie menovitým tepelným príkonom 1 megawatt až 50 megawatt. Súčasne vládny návrh zákona tiež rieši transpozičné nedostatky, ktoré boli identifikované v EÚ Pilotoch týkajúce sa smernice Európskeho parlamentu, Rady 50/2008. Okrem zmien a doplnení vyplývajúcich z uvedených smerníc sa navrhujú aj ďalšie úpravy doterajších ustanovení zákona, ktoré vyplynuli z praxe. Vládny návrh zákona bude mať negatívny vplyv na rozpočet verejnej správy, vplyv na podnikateľské prostredie a z dôvodu zvýšenia regulačného zaťaženia vplyv služieb verejnej správy na občana, no bude mať pozitívny vplyv na životné prostredie a informatizáciu. Vládny návrh zákona je v súlade s Ústavou Slovenskej republiky, s ústavnými zákonmi, zákonmi a ostatnými všeobecne záväznými predpismi, nálezmi Ústavného súdu, medzinárodnými zmluvami, ktorými je Slovenská republika viazaná, ako aj s právom Európskej únie. Vážená Národná rada, verím, že predložený vládny návrh zákona schválite a postúpite do tretieho čítania. Ďakujem.
Kollár, Boris, predseda NR SR (2021-06-29):
Ďakujem pani spravodajkyni. Prosím, prezentujme sa a hlasujeme. (Hlasovanie.) Prítomných 133 poslancov, za 98, proti žiadny, zdržalo sa 32, nehlasovali 3. Konštatujem, že sme tento návrh schválili. Teraz prosím spravodajcu, ktorého určil navrhnutý gestorský výbor pre hospodárske záležitosti, poslanca Rastislava Jíleka, aby uviedol hlasovanie v prvom čítaní o návrhu poslancov Kazdu, Šíbla, Lehotského, Krajčíra na vydanie zákona, ktorým sa mení a dopĺňa atómový zákon, tlač 594, bod 52 schváleného programu. Nech sa páči, pán poslanec, máte slovo. [Hlasovanie o návrhu poslancov Národnej rady Slovenskej republiky Radovana Kazdu, Jaromíra Šíbla, Tomáša Lehotského a Ľuboša Krajčíra na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov , tlač 594.]
Senko, Ján, poslanec NR SR (2011-07-07):
Ďakujem. Pán podpredseda, viem, že mi asi nebudete vedieť odpovedať na moju doplňujúcu otázku, ktorá smeruje na pána ministra pôdohospodárstva, ktorý vám pripravil odpoveď na predmetnú otázku. Napriek vzletným slovám chvály, ktoré ste tu prečítali a použili ste na zabezpečenie tohto programu, predsa len existujú dosť vážne problémy, ako ste aj prečítali, najmä čo sa týka vyhovujúcich skladových priestorov, či už z dôvodov hygieny, alebo ich veľkosti. Distribuované kvantá tovaru, ak sa to tak dá nazvať tovarom, tak môžu byť znehodnotené, pretože obce, mestá či sociálne zariadenia neboli a ani nie sú na takúto úlohu pripravené. Uvažujú o ich skladovaní, dokonca obce v sálach kultúrnych domov či telocvičniach a nejedná sa to len o malé obce, ale aj o hlavné mesto Slovenska a jeho mestských častí. Podľa informácií, ktoré mám k dispozícii, nie sú dotknuté subjekty dodané množstvá v termínoch doby použiteľnosti potraviny ani spotrebovať. Takže celý proces, ktorý ministerstvo pôdohospodárstva spustilo, má veľmi vážne nedostatky. Ministerstvo ho organizačne cez tendrovanú firmu nezvládlo a nezvláda, ale o to asi v tomto... (Prerušenie vystúpenia časomerom.)
Hrušovský, Pavol, podpredseda NR SR (2010-09-08):
Panie poslankyne, páni poslanci, prosím, aby ste sa dostavili do rokovacej sály, budeme pokračovať. Panie poslankyne, páni poslanci, budeme hlasovať o jednotlivých prerokovaných bodoch 5. schôdze Národnej rady v poradí tak, ako sme ich včera a dnes prerokovali. Poprosím teraz pani poslankyňu Dubovcovú, aby z poverenia gestorského výboru predniesla Národnej rade návrhy uznesení k prerokovávanému vládnemu návrhu zákona, ktorým sa mení a dopĺňa zákon o Súdnej rade, ktorý prerokovávame ako tlač 59. Nech sa páči, pani poslankyňa Dubovcová. Prosím, páni poslanci, zaujmite svoje miesta, sústreďte sa na hlasovanie, aby nedochádzalo k zbytočným omylom. Pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov , tlač 59.)
E. Müllerová, poslankyňa: (2006-08-03):
Pán poslanec Lipšic, som veriaci človek, aj keď nie som katolíčka, a Bibliu ovládam, ale podľa vášho vystúpenia z ľudského hľadiska nedodržiavate „kto do teba kameňom, ty doňho chlebom“, „ani miluj blížneho svojho ako seba samého“. A ako dvojatestovaný neurológ a psychiater, keď zhodnotím vystúpenie pána Kaliňáka, ktorý má veľmi kultivované vystúpenie, tak to vaše vystúpenie je plné arogancie, plné zloby, zlosti až nenávisti, až mi je to veľmi z toho ľudského hľadiska ľúto. Ďakujem vám. (Potlesk.)
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 138, za žiadny, proti 103, zdržalo sa 34, nehlasoval 1. Uvedený návrh sme neschválili.
Bugár, Béla, podpredseda NR SR (2018-05-16):
Pán poslanec Dostál.
Laurenčík, Milan, podpredseda NR SR (2021-12-07):
Na vaše vystúpenie evidujem štrnásť faktických poznámok. Končím možnosť prihlásiť sa. Ako prvý vystúpi pán poslanec Miroslav Suja, nech sa páči.
Pellegrini, Peter, predseda NR SR (2015-12-01):
Prezentujme sa a hlasujme. (Hlasovanie.) Prítomných 128 poslancov, za hlasovalo 32, proti bolo 20, zdržalo sa 76. Konštatujem, že tento návrh zákona do druhého čítania sme neschválili. Panie poslankyne, páni poslanci, vyčerpali sme všetky body, o ktorých bolo treba hlasovať, ale chcem vás informovať, že vláda Slovenskej republiky doručila Národnej rade Slovenskej republiky 5 materiálov, ktoré máte rozdané v laviciach. Je to návrh na vyslanie príslušníkov ozbrojených síl do výcvikovej misie EUTM MALI (tlač 1861) a ďalej dva návrhy vlády na skrátené legislatívne konanie o vládnom návrhu novely ústavy (tlač 1857) a o vládnom návrhu novely Trestného zákona (tlač 1859), ako aj prvé čítania o týchto vládnych návrhov zákonov, sú to tlače 1858 a 1860. Podávam návrh na zaradenie týchto nových bodov do programu 58. schôdze s tým, že by sme dnes o 14.00 hodine prerokovali uvedený návrh na vyslanie príslušníkov ozbrojených síl a potom dva návrhy vlády v zlúčenej rozprave a ihneď po prerokovaní o nich aj hlasovali. Ak Národná rada vysloví súhlas so skrátenými legislatívnymi konaniami, navrhujem, aby sme bezprostredne pristúpili k prvým čítaniam o vládnych návrhoch zákonov opäť v zlúčenej rozprave k tlačiam 1858 a 1860. Ak Národná rada odhlasuje v prvom čítaní tieto vládne návrhy zákonov, navrhujem, aby sme ich prerokovali v druhom čítaní v zlúčenej rozprave tento týždeň v piatok o 9.00 hodine. Je s tým všeobecný súhlas? (Súhlasná reakcia z pléna). Ďakujem veľmi pekne. Takže dnes o 14.00 hodine budeme rokovať o dvoch návrhoch na skrátené legislatívne konanie v zlúčenej rozprave, hlasovať budeme okamžite po skončení rozpravy o nich a zároveň hneď pristúpime aj k prvému čítaniu v zlúčenej rozprave o týchto návrhoch. A poobede o 14.00 hodine ešte prvý bod bude, samozrejme, návrh na vyslanie uvedených príslušníkov do misie EUTM MALI. Ďakujem pekne. Pán predseda Madej.
P. Hrušovský, podpredseda NR SR: (2001-10-30):
P. Delinga, poslanec: Ďakujem za udelenie slova. Chcem sa pripojiť k vystúpeniu pána poslanca Klemensa z pohľadu transformácie štátneho fondu alebo troch štátnych fondov v oblasti pôdohospodárstva. V dôvodovej správe sa uvádza, že ide o transformáciu štátnych fondov.  Keď si ale prečítate odborný výklad k jednotlivým paragrafom, tak nejde o nič iné len o premiestnenie pracovníkov do štátnych inštitúcií a na vrub toho treba ešte zvýšené finančné zdroje, ktoré sa použijú na skvalitnenie práce, na zlepšenie práce a podobne.  Čo mi tu ale chýba! Chýba mi tu základná analýza nedostatkov týchto pracovníkov, ktorí riadia fondy doteraz, keď sa má zlepšovať ich práca a činnosť. Nie je jasné, či za tie peniaze sa budú školiť generálni riaditelia sekcií na ministerstvách, štátni tajomníci, či sa budú školiť, aby vedeli riadiť fondovú činnosť, alebo kto sa vlastne bude vylepšovať. Tí pracovníci, ktorí to doteraz dobre robia? Čiže to je vec, ktorá tu jasne navodzuje záver, že o nič iné nejde, len o to, aby sa zákonnou normou upravila byrokracia v tomto štáte. Nejde ani o jednu korunu navyše finančných zdrojov na posilnenie podnikateľskej sféry a nejde ani o jednu korunu ušetrených peňazí nato, aby v štátnom aparáte fungoval  lepšie výkon doterajších činností, ktoré vykonávali tieto fondy. Čiže nejde o žiadnu transformáciu ani o žiadnu reformu. Ide o jednoduchý administratívny akt z pohľadu ministerstva financií.
Ďuriš Nicholsonová, Lucia, podpredsedníčka NR SR (2017-03-30):
S reakciou na faktické poznámky pán poslanec Žarnay.
Danko, Andrej, predseda NR SR (2018-09-12):
Vážené panie poslankyne, vážení páni poslanci, ak dovolíte, pristúpili by sme k hlasovaniu, najprv sa vás chcem opýtať, na základe návrhu troch poslaneckých klubov, poprosím kľud, páni poslanci, panie poslankyne, tu mám návrh, aby sme bod 43 presunuli na pevný termín – budúcu stredu 19. 9. Jedná sa o návrh poslancov Národnej rady pána Antala, Bastrnáka, Bugára, Jakaba o výrobe a uvádzaní liehu na trh. Je všeobecný súhlas? (Súhlasná i nesúhlasná reakcia pléna.) Nie. Prosím, prezentujme sa a hlasujeme. (Hlasovanie.) Prítomných 138 poslancov, za 79, proti 35, zdržalo sa 22 a konštatujem..., nehlasovali 2. Konštatujem, že sme uvedený návrh schválili. Prosím, pristúpime k hlasovaniu, pokračujeme..., počkajte, kde to mám, pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa mení zákon č. 241/1993 Z. z. o štátnych sviatkoch (tlač 998), bod 25 schváleného programu. Dávam slovo spoločnému spravodajcovi z výboru pre kultúru a médiá poslancovi Jánovi Senkovi, aby hlasovanie uvádzal. (Hlasovanie o vládnom návrhu zákona, ktorým sa mení zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 998.)
Pellegrini, Peter, podpredseda NR SR (2020-04-23):
Tak, tak, máte ešte možnosť v ústnej, samozrejme. Dvadsaťpäť poslancov, posledná pani poslankyňa Vaľová. Prvý – pán poslanec Pročko s faktickou poznámkou. Nech sa páči.
P. Frešo, poslanec: (2008-01-21):
Hovoril som o tom, že jeho koaličný partner uverejnil platenú tlačovú správu, v ktorej hovorí, citujem: „Slovenský pozemkový fond sa dostal do problémov po tom, čo do neho nastúpili nominanti SMER-u vrátane generálneho riaditeľa a otvorene odmietli rešpektovať ministra pôdohospodárstva s tým, že majú príkazy len zo SMER-u. Minister i Ľudová strana – HZDS tvrdo odmietli ich požiadavky, aby 70 % pozemkov prideľovala politická strana SMER.“ Toto nie je nejaká falošná informácia, toto je informácia z regulárnej tlačovej agentúry, nikto mi ju nemusí podsúvať, sám som ju tam našiel. Očakával by som od vás, pán premiér, že vysvetlíte, čo toto znamená, keď to váš koaličný partner hovorí, že vysvetlite obchodné pozadie, ktoré je na Slovenskom pozemkovom fonde. A žiadal by som od vás, aby ste to vysvetlil, nakoľko sa jedná o štátny majetok, z ktorého v čase, keď ste odvolali Dozornú a Správnu radu, to znamená, že bol bez riadenia a bez kontroly, odtiekli miliardové majetky pod Tatrami – to bol ten váš, vami tiež spomínaný obrovský škandál. Takže toto bola moja otázka aj v mojom vystúpení a poprosil by som vás o odpoveď. Ďakujem pekne.
P. Paška, predseda NR SR: (2008-04-11):
(Hlasovanie.) 128 prítomných, 101 za, 27 sa zdržalo. Uvedené body zo spoločnej správy sme schválili.
Pellegrini, Peter, predseda NR SR (2015-12-21):
Posledný v rozprave je prihlásený pán poslanec Hlina. Nech sa páči.
Laššáková, Jana, podpredsedníčka NR SR (2012-06-22):
S faktickou poznámkou pán poslanec Číž. Nech sa páči.
Číž, Miroslav, doterajší podpredseda NR SR (2010-07-08):
Pán poslanec Maroš Kondrót.
Galko, Ľubomír, poslanec NR SR (2015-07-03):
Ďakujem pekne. Vážená pani predsedajúca, vážený pán generálny prokurátor, panie poslankyne, páni poslanci, najprv by som sa niekoľkými poznámkami vyjadril k vášmu vystúpeniu, pán generálny prokurátor, tu v Národnej rade, to, čo som si stihol zapísať a čo ma nejakým spôsobom zaujalo. Chcem oceniť, že podľa vašich slov ste zabezpečili, že pri výberových konaniach, či už na krajské prokuratúry, alebo na iné prokuratúry, sa hlási už viacej uchádzačov. Toto hodnotím kladne. Škoda, že sa to nepodarilo pred rokom, keď sme volili špeciálneho prokurátora, ale k tomu sa ešte dostanem. Zároveň vás chcem podporiť v druhej poznámke v tom, čo ste povedali po... (Ruch v sále.) Ja sa nemôžem sústrediť. (Prerušenie vystúpenia predsedajúcou.)
Pčolinský, Peter, podpredseda NR SR (2022-10-26):
Nech sa páči, predneste ho.
Zmajkovičová, Renáta, podpredsedníčka NR SR (2013-02-14):
Pán poslanec Blaha.
M. Hort, podpredseda NR SR: (2008-09-11):
A slovo má pán poslanec Ján Podmanický, nech sa páči.
Bugár, Béla, podpredseda NR SR (2011-07-06):
Ďakujem. Pán spravodajca? Nie. Ďakujem pekne. Prerušujem rokovanie o tomto bode programu. Pristúpime k druhému a tretiemu čítaniu o návrhu na vyslovenie súhlasu Národnej rady s Dohodou o spolupráci na systéme satelitnej navigácie medzi Európskou úniou a jej členskými štátmi a Nórskym kráľovstvom , tlač 385. Návrh vlády znovu odôvodní pán podpredseda vlády Figeľ. Nech sa páči.
Karahuta, Jaroslav, poslanec NR SR (2020-04-22):
Ďakujem pekne. Vážený pán predseda, vážení členovia vlády, panie poslankyne, páni poslanci, Národná rada uznesením č. 81 z 20. apríla 2020 pridelila vládny návrh zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení neskorších predpisov (tlač 57) na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory, ktorým bol vládny návrh zákona pridelený, zaujali k nemu nasledovné stanoviská: ústavnoprávny výbor uznesením č. 21 z 21. apríla 2020 s vládnym návrhom zákona súhlasil a odporučil ho Národnej rade schváliť. Výbor pre pôdohospodárstvo a životné prostredie uznesením č. 10 z 21. apríla 2020 s vládnym návrhom zákona súhlasil a odporučil ho Národnej rade schváliť s pripomienkami. Gestorský výbor odporúča o bodoch spoločnej správy 1 až 4 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť s pripomienkami. Spoločná správa výborov o prerokovaní predmetného vládneho návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 12 zo dňa 21. apríla 2020. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku. Pán predsedajúci, otvorte, prosím, rozpravu.
V. Veteška, podpredseda NR SR: (2006-12-06):
Nech sa páči, pán minister financií, odôvodňujte návrh zákona, ktorý ste predložili.
V. Faič, poslanec: (2007-02-08):
A ďalej, naschvál, pán poslanec, vedeli by ste, keď v roku 2001 prvá Dzurindova vláda schvaľovala rokovací poriadok vlády, že čo je v jej ustanovení v čl. 1 ods. 3? Pomôžem, pretože uznesením č. 512 to bolo schválené a v tomto čl. 1 ods. 3 je takéto konštatovanie alebo takéto znenie: „Schôdze vlády sú neverejné.“ Ďakujem.
Danko Andrej, podpredseda NR SR (2024-02-27):
Hovoríte o slušnosti k ženám a správate sa ako?
Danko, Andrej, podpredseda NR SR (2023-12-15):
Poslanec Vančo.
Svrček, Miloš, poslanec NR SR (2020-11-25):
Ďakujem. Pán kolega, absolútne vo všetkom súhlasím. Práve preto sme chceli aj od jednotlivých kandidátov ich víziu riadenia Generálnej prokuratúry. Sami sme sa pýtali na koncepčné riešenia v rámci fungovania prokuratúry, či už možnosti zriadenia veľkej prokurátorskej rady, do ktorej by boli v podstate zaangažovaní aj neprokurátori. Otázka stransparentnenia a zefektívnenia výberu právnych čakateľov prokuratúry, pretože veľmi dobre vieme, aké tu boli aj vyjadrenia z posledných mesiacov bývalých čelných predstaviteľov prokuratúry, ktorí hovorili jasne, že 99 % výberových konaní na právnych čakateľov prokuratúry bolo netransparentných. Nejde len o osobnosť, ide aj o systémové zmeny na Generálnej prokuratúre, resp. na prokuratúre celkovo. Otázka, samozrejme, stojí nad tým, aké, aké je v súčasnosti postavenie prokuratúry, resp. úprava v ústave. Či je ústavnoprávne zakotvenie prokuratúry dostatočné. Je to určite profutura otázka, do budúcna, či sa ideme zaoberať aj touto otázkou. Ja si myslím, že určite áno, ale veľa závisí aj od osobnosti. Od osobnosti, ktorá bude viesť Generálnu prokuratúru. Veď živým príkladom toho je napríklad Laura Kövesi, bývalá hlavná prokurátorka Národného protikorupčného centra v Rumunsku. Tá to tam tak nastavila, že jednoducho ešte aj starosta na ulici sa bojí zobrať cigaretu alebo bomboniéru, pretože sa bojí, že by ho zabásli kvôli korupcii. Tam nestíhali už ani sledovať na tom bežiacom páse, že akí politici idú do basy. Ona sa nebála postaviť nielen proti starostovi, ale aj proti poslancom... (Prerušenie vystúpenia časomerom.)
Paška, Pavol, predseda NR SR (2012-10-25):
(Hlasovanie.) 143 prítomných, 34 za, 68 proti, 40 sa zdržali, 1 nehlasoval. Návrh sme neschválili.
Fico, Robert, poslanec NR SR (2020-12-03):
Vážená pani ministerka, niekedy sa na adresu parlamentu tak pejoratívne hovorí, že keď zasadá parlament, tak sú ohrozené ľudské práva a majetky. Videl som pred chvíľou taký pomerne aktívny pohyb poslancov vládnej koalície, ktorí spracovávajú nejaký pozmeňujúci návrh. My sme hneď zbystrili pozornosť a som veľmi rád, že ste priznali, o čom to asi je. Dúfam, že to nemyslíte vážne, pani ministerka, že idete riešiť novú definíciu prokuratúry v tejto novelizácii ústavy. Bez akejkoľvek diskusie s prokurátorskou radou, s prokurátormi ste pripravili nejaký podľa mňa pološialený návrh, ktorý teraz predložíte, hodíte do Ústavy Slovenskej republiky. Ja vás bez toho, aby som poznal tento obsah, chcem požiadať, pani ministerka, máte na to právo, aby ste odmietli zaradiť do novelizácie ústavy novú definíciu prokuratúry ako návrh, ktorý ide nad rámec predkladaného návrhu, na to máte právo, pretože takto hrubo, hrubo zasahovať do formulovania základných ústavných inštitútov je jednoducho nemožné. To je amaterizmus a neprofesionalita. Je to nedemokratické, nemá to nič spoločné s právnymi postupmi, na ktoré sme boli v Národnej rade Slovenskej republiky naučení. Takže to predsa neprichádza do úvahy, aby sme takýmto spôsobom zasahovali do postavenia a činnosti prokuratúry. Bez diskusie, bez toho, aby nám ktokoľvek čokoľvek povedal, budeme možno dnes o 17.00 hlasovať o tom, že idete urobiť dobreže nie z prokuratúry štátne zastupiteľstvo. Nehoráznosť! Stiahnite to!
Danko, Andrej, podpredseda NR SR (2023-12-15):
Viem, že som tu ako červené súkno, ale skúste reagovať na pána Gröhlinga, on je ten vystupujúci, on si zaslúži reakciu, dobre? Pán poslanec Čaučík.
Babič, Ján, poslanec NR SR (2013-09-11):
Pán predseda, dajte, prosím, hlasovať o tom, že Národná rada Slovenskej republiky v súlade s vaším rozhodnutím prideľuje predmetný vládny návrh zákona na prerokovanie výborom: – Ústavnoprávnemu výboru Národnej rady, – Výboru Národnej rady pre pôdohospodárstvo a životné prostredie a – Výboru Národnej rady pre verejnú správu a regionálny rozvoj; ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie s tým, že určené výbory vládny návrh zákona prerokujú v termíne do 30 dní a v gestorskom výbore do 32 dní od prerokovania Návrhu zákona v Národnej rade Slovenskej republiky. Prosím, dajte o tom hlasovať.
Laurenčík, Milan, podpredseda NR SR (2020-04-07):
Dajte čas pánovi Valockému.
P. Paška, predseda NR SR: (2006-12-06):
(Hlasovanie.) 141 prítomných, 140 za, 1 sa zdržal. Konštatujem, že sme schválili tento bod spoločnej správy. Nech sa páči.
Paška, Pavol, predseda NR SR (2013-09-19):
Vážené pani poslankyne, vážení páni poslanci, ak nemáte záujem o odpovede pán premiéra, radšej odíďte. (Reakcie z pléna.) Pán premiér, počkáme, kým... (Poslankyňa Mezenská položila na hlavný rečnícky pult fľašu Coca-Coly s nejakým komentárom. Hlučná reakcia poslancov opozície a potlesk.) Pán premiér... (Poslanec zobral z hlavného rečníckeho pultu fľašu s Coca-Colou.)
Paška, Pavol, predseda NR SR (2014-11-08):
Pani poslankyňa Košútová.
Baránik, Alojz, poslanec NR SR (2017-06-20):
Ďakujem pekne. Predpokladám, že otázky, ktoré tu kládol pán kolega Krajniak, sú tzv. otázky rečnícke, pretože odpovede na ne všetci dobre poznáme. Taktiež uvádzať to, že niekde okolo ministerstva financií pracujú nejaké organizované zločinecké skupiny, o ktorých snáď je potrebné pána ministra informovať, to je tiež také v oblasti nejakej rozprávky. Je samozrejmé, že pá minister je súčasťou týchto skupín, o všetkom veľmi dobre vie. Je mu to úplne jasné, ale nemôže s tým nič robiť, pretože jednoducho je súčasťou tejto skupiny, a preto ani nechce. Ak chce zostať tam, kde je, tak musí pokračovať v tom, že naša krajina je rozkrádaná cez dépeháčky tak ako aj inak. A preto je smiešne, aby sa táto vláda dožadovala zrušenia dlhovej brzdy, dokiaľ tieto podvodné a kriminálne transakcie pokračujú. Ďakujem.
Vaľová, Jana, poslankyňa NR SR (2010-10-20):
Ďakujem veľmi pekne. Keďže som sa prihlásila aj do rozpravy neplánovane, tak vysvetlím niektoré veci, ktoré tu zazneli práve z úst pána Beblavého. Pán Beblavý, ja vám poviem iba toľko, málo čítate a veľa rozprávate. Ja vám poviem, aká je judikatúra českého výnosu Ústavného súdu o chvíľočku, mám to pripravené. A druhá vec, kolektívna zmluva vyššieho stupňa. Áno, podali to vaši bývalí poslanci na Ústavný súd, nie je pravda, že to nepodali. Doposiaľ Ústavný súd v tejto veci nerozhodol. Takže, vážený pán kolega, viacej čítajte a menej rozprávajte, to vám chcem poradiť. Ďakujem.
Blahová, Natália, poslankyňa NR SR (2011-06-02):
Ďakujem pekne. Ja by som v prvom rade chcela poďakovať pánovi kolegovi, že nás stručnou analýzou previedol týmto návrhom zákona. Vypichla by som tri body, ktoré sú, ktoré v zmysle filozofie toho zákona sú absurdné, že ten zákon prináša. V prvom rade je to ten, že zriaďovateľovi násobne a významne klesnú odvody, to je jasnou motiváciou na vznik ďalších nových a nových herní. Ďalším bodom je priama zodpovednosť starostov. Toto korupčné tlaky, ktoré vytvorí zákon alebo táto novela zákona na starostov a primátorov, aby schvaľovali, prípadne neschvaľovali herňu, dostávajú tým kompetencie, ktoré si nepýtali a nechceli. Ďalším takým závažným bodom je zákaz vstupu patologického hráča do herne. Naozaj legitimovanie alebo vlastne spôsob detekcie patologického hráčstva nie je v tomto zákone nijako ošetrené. Čiže na jednej strane sme liberálna strana a nadovšetko ctíme slobodu jednotlivca a na druhej strane podľa prísnych aj konzervatívnych kritérií máme pred sebou zákon, ktorý situáciu nerieši alebo ju zhoršuje. Tak by som sa rada vyjadrila, že tento zákon nepodporím. Ďakujem.